Béal Feirste

Béal Feirste (en anglés Belfast, en escocés d'Ulaidh Bilfawst) ye a segunda ciudat mas gran d'Irlanda. Tamién ye amás habitada d'Irlanda d'o Norte, asinas como d'o condau d'Ulaidh. 
A población d'a ciudat ye de bels 275.000 habitadors, plegando en 550.000 si consideramos a suya aria metropolitana. 
O suyo nombre en gaelico, Béal Feirste, se refiere a la desembocadura d'o río Fearsaid, que en a suya ribera se prencipió a construyir a ciudat.

Béal Feirste estió lo escenario d'os piyors episodios d'os Troubles, que deixoron una ciudat trestallada, en bels casos mesmo con paretons, en vicos republicanos y leyalistas.

Dende fa bels cuantos anyos, especialment dimpuesas d'o clamau Acuerdo de Paz de Viernes Santo, a situación s'ha iu calmando, permitindo asinas un mayor desarrollo d'a ciudat.

 Murals 

A ciudat ye conoixida especialment por os suyos murals que, igual como en atras ciudaz d'Irlanda d'o Norte, como Derry, reflectan as diferents posicions politicas y relichiosas. En Shankill Road, mayoritariament nordirlandeses protestants, se gosa trobar a-saber-las referencias a la corona britanica y de grupos paramilitars leyalistas. En atros puestos, como Falls Road, una zona prencipalment irlandesa y catolica, se remera una Irlanda unida, a l'IRA, a l'idioma y o folklore, asinas como tamién a cuantos movimientos independentistas de tot o mundo.

 Vinclos externos 

  Concello de Béal Feirste
  Pachina d'información turística sobre Béal Feirste

*